Gourmet Girl Graffiti

Gourmet Girl Graffiti, også kendt som , er en japansk yonkoma (firebilledestriber) mangaserie skrevet og tegnet af Makoto Kawai. Serien blev offentliggjort i Houbunshas mangamagasin Manga Time Kirara Miracle! fra marts 2012-udgaven til november 2016-udgaven. Den blev sideløbende samlet og udgivet i syv bind. En animeserie i 12 afsnit produceret af Shaft blev sendt i japansk tv fra 9. januar til 27. marts 2015.

Plot 
Ryou Machiko er en pige, der går i andet år i mellemskolen, og som har boet alene, siden hendes bedstemor døde. Til trods for sine ekstraordinære evner til at lave mad har Ryou altid følt, at hendes mad ikke smagte godt. Det ændrer sig imidlertid, da hun møder sin halvkusine Kirin Morino, der kommer for at bo hos hende i weekenderne, mens hun går på terpeskole i Tokyo. Kirin viser Ryou, at nøglen til velsmagende mad er at spise sammen med venner og familie.

Figurer 
  - En pige der går i andet år på Hariyama Mellemskole, og som bor for sig selv i en stor lejlighed. Hendes forældre lever i udlandet på grund af deres arbejdet, og hun blev opdraget af sin bedstemor, der døde et år før begyndelsen på historien. Hun vil gerne bestå optagelsesprøven til et gymnasium med speciale i kunst, og derfor går hun på en kunstterpeskole, hvor hun lærer Shiina at kende. I løbet af historien kommer hun på det ønskede gymnasium, hvor hun bliver klassekammerat med Kirin og Shiina. Ryou er en talentfuld kok, der kan lave mange forskellige retter.
  - Ryous halvkusine der er på alder med hende. Hun vil gerne gå på kunstskole i Tokyo, så hun går på den samme kunstterpeskole som Ryou hver søndag og bor hos hende hver lørdag. Hun er sky og lidt barnlig men er meget høflig og velopdragen. Hun er kort men stærk og har en stor appetit. Blandt seriens figurer er hun den, der har de bedste atletiske evner. Hun er dårlig til lektier men har noget viden om madlavning og viser sin tanker om mad på dynamisk vis. Senere i historien starter hun på samme gymnasium som Shiina og Ryou og flytter ind i Ryous lejlighed, mens hun går på gymnasiet. På gymnasiet bliver hun medlem af basketballklubben, hvor hendes holdkammerater kalder hende for "Kii".
  - Ryous ven fra mellemskolen. Hun er en af eleverne på kunstterpeskolen og bor hos en gammel familie i storbyområdet. Hun er en fysisk skrøbelig men flot pige, der er cool og har en mystisk udstråling. Hun mødte Ryou, fordi de gik i samme klasse, og lærte Kirin at kende ved hanami i parken. Hun kommer senere på samme gymnasium som dem men får dog også andre venner takket være sine evner til at lave mad.
  - Ryous tante.
  - En kvinde der bor under Ryou i deres etageejendom.
  - Ryous bedstemor der døde før starten på historien. Hun lærte Ryou alt om at lave mad, men det viser sig dog senere, at hun engang var elendig til at lave mad og kun begyndte at tage det seriøst for Ryous skyld.
  - En bibliotekar der er en gammel ven af Ryou og hendes bedstemor.
  - Ryou og Kirins klassekammerat fra terpeskolen. Hun har skulderlangt blond hår.
  - Ryou og Kirins klassekammerat fra terpeskolen. Hun har mørkebrunt hår og et hvidt pandebånd.
  - Ryou og Kirins klassekammerat fra terpeskolen. Hun har en forkælet og irriterende personlig har sølvhvidt hår med en hestehale.
  - En sød, barnlig, ung kvinde, der på grund af sit unge udseende minder meget om en teenager.
  - Shiinas stilfærdige tjenestepige der går klædt som en miko. Kirin troede at hun var Shiinas mor, efter at hun gav hende en tomat.
  - Kirins strikse og temperamentsfulde mor og Ryous tante. Hun er dominerende overfor både sin datter og sin mand og skændes ofte med Kirin men kærer sig også om hende som en forælder.
  - Kirins rolige og kærlige far der har en excentrisk personlighed.

Manga 
Gourmet Girl Graffiti startede som yonkoma mangaserie skrevet og tegnet Makoto Kawai i marts 2012-udgaven af Houbunshas mangamagasin Manga Time Kirara Miracle!, hvor den gik indtil november 2016-udgaven, der udkom 16. september 2016. Serien blev sideløbende samlet og udgivet i syv bind fra 26. januar 2013 til 27. september 2016.

Mangabind

Anime 
En animeserie produceret af Shaft og instrueret af Naoyuki Tatsuwa blev sendt i japansk tv fra 9. januar til 27. marts 2015, og blev desuden gjort tilgængelig som simulcast på hjemmesiden Crunchyroll. Manuskriptet er skrevet af Mari Okada, mens Kazuya Shiotsuki har stået for design af figurer. Introsangen er  af Maaya Sakamoto, og slutsangen er  by Rina Satou og Asuka Oogame. Sentai Filmworks fik licens til at udgive animeserien i Nordamerika.

Stemmer 
 Rina Satou - Ryou Machiko
 Asuka Oogame - Kirin Morino
 Mikako Komatsu - Shiina
 Yuu Kobayashi - Tsuyuko
 Ai Nonaka - Akira Machiko
 Yuka Iguchi - Yuki Uchiki
 Tamie Kubota - Ryous bedstemor
 Akeno Watanabe - Watanabe
 Haruka Chisuga - Hina Yamazaki
 Juri Nagatsuma - Mei Tsuchida
 Asuka Nishi - Misaki Kometani
 Miyu Matsuki - Shiinas mor
 Ryou Hirohashi - Fru Morino
 Kentarou Tone - Hr. Morino

Afsnit

Noter

Eksterne henvisninger 
 Officiel hjemmeside for animeserien hos TBS